Սերժի (Վալ դ՛Ուազ)

Սերժի (), քաղաք և համայնք Ֆրանսիայի Իլ դը Ֆրանս երկրամասում. Վալ դ՛Ուազ դեպարտամենտի դե ֆակտո վարչական կենտրոնը (թեև պաշտոնապես հարևան Պոնտուազ քաղաքն է համարվում դեպարտամենտի վարչական կենտրոնը, սակայն Սերժիում են գտնվում դեպարտամենտի վարչական կառույցներն ու խորհրդարանը՝ conseil général-ը)։ Սերժին համարվում է նաև երկու կանտոնների՝ Սերժի 1-ի և Սերժի 2-ի գլխավոր քաղաքը։ Ընկած է Փարիզի կենտրոնից մոտավորապես 30 կիլոմետր դեպի հյուսիս-արևմուտք։ 2011 թվականի տվյալներով նրա բնակչության թվաքանակը եղել է 58.341:

Ժողովրդագրություն 
Բնակչության թվաքանակի փոփոխությունները (Cassini и INSEE).

Տնտեսություն 
2010 թվականի տվյալներով համայնքի աշխատունակ տարիքի 41.654 մարդկանցից (15-64 տարեկան) 30.149-ը տնտեսապես ակտիվ էին (ակտիվության ցուցանիշը կազմել է 72,4 տոկոս՝ 1999 թվականի 68,1%-ի դիմաց)։ Տնտեսապես ոչ ակտիվ 11.505 անձանցից 6.735-ը սովորողներ էին, 1.766-ը՝ թոշակառուներ, 3.004-ը չէին աշխատում այլ պատճառներով։

2010 թվականին համայնքում հաշվվում էր 20.857 հարկատու տնային տնտեսություն։ Յուրաքանչյուր բնակչի հաշվով տարեկան միջին եկամուտը կազմել է 17.336 եվրո։

Քույր քաղաքներ
 Կոլումբիա, Մերիլենդ, ԱՄՆ
 Էրկրաթ, Գերմանիա
 Լյաոյան, Չինաստան
 Պորտո Նովո, Բենին
 Տրես Կանտոս, Իսպանիա
 Արևմտյան Լանքաշիր, Մեծ Բրիտանիա

Սերժին ոչ պաշտոնապես բարեկամական կապեր է հաստատել նաև Պաղեստինի և Սենեգալի մեկական բնակավայրի հետ։

Զանգվածային մշակույթում

Ամբողջությամբ կամ մասնակիորեն Սերժիում են նկարահանվել գեղարվեստական և փաստավավերագրական մի շարք ֆիլմեր, այդ թվում՝ Անրի Վեռնոյի «Ես կգամ, Իկար»-ը (1979 թ., գլխավոր դերում՝ Իվ Մոնտան), Էրիկ Ռոմերի «My Girlfriend's Boyfriend»-ը (1987 թ.):

Հանցավորության մակարդակը 
20-րդ դարի վերջերին և 21-րդի առաջին տասնամյակում Սերժի-Պոնտուազը հայտնի էր նաև որպես հանցավորության բարձր մակարդակ ունեցող բնակավայր (հազար բնակչի հաշվով գրանցվել է 137,62 հանցանք)։ 2008 թվականի տվյալներով հանցագործությունների թիվը նկատելիորեն նվազել է, հասել 99,87-ի, բայց դա նույնպես բարձր ցուցանիշ է համարվում։

Գրականություն 
 Le Patrimoine des Communes du Val-d'Oise. Flohic Éditions, Band 1, Paris 1999, ISBN 2-84234-056-6, S. 126–134.
 Annie Ernaux: Les années. 2008; Übers. Sonja Finck: Die Jahre. Suhrkamp, Berlin 2017, S. 132ff. Umzug der Autorin nach Cergy, Charakteristik des Ortes

Պատկերասրահ

Ծանոթագրություններ

Արտաքին հղումներ 

  
Mérimée database – Cultural heritage 
Port Cergy 
 Розташування муніципалітету Сержі на мапі Франції та сусідні муніципалітети]

Ֆրանսիայի քաղաքներ
Ֆրանսիայի բնակավայրեր
Ֆրանսիայի համայնքներ